CELEX: C2005/006/44
Language: sl
Date: 2005-01-08 00:00:00
Title: Zadeva C-418/04: Tožba Komisije Evropskih skupnosti proti Irski, vložena dne 29. septembra 2004

8.1.2005   
            
            
               SL
            
            
               Uradni list Evropske unije
            
            
               C 6/22
            
         Tožba Komisije Evropskih skupnosti proti Irski, vložena dne 29. septembra 2004
   (Zadeva C-418/04)
   (2005/C 6/44)
   Jezik postopka: angleščina
   Komisija Evropskih skupnosti, ki jo zastopata Barry Doherty in Michel van Beek, kot pooblaščenca, z naslovom za vročanje v Luksemburgu, je dne 29. septembra 2004 na Sodišče Evropskih skupnosti vložila tožbo proti Irski.
   Komisija Evropskih skupnosti Sodišču predlaga, naj:
   
               1.
            
            
               razglasi, da Irska, s tem da ni
               
                           (a)
                        
                        
                           razvrstila, od leta 1981, v skladu s členom 4(1) in (2) Direktive 79/409/EGS o ohranjanju prosto živečih ptic (1), vseh ozemelj, ki so glede na število in velikost najprimernejša za vrste iz Priloge I Direktive 79/409/EGS, kakor tudi za redno pojavljajoče se selitvene vrste;
                        
                     
                           (b)
                        
                        
                           uvedla, od leta 1981, v skladu s členom 4(1) in (2) Direktive 79/409/EGS potrebnega sistema pravnega varstva za ta ozemlja;
                        
                     
                           (c)
                        
                        
                           zagotovila, da se, od leta 1981, določbe člena 4(4)(prvi stavek) uporabljajo za območja, ki se morajo razvrstiti kot posebna območja varstva po Direktivi 79/409/EGS;
                        
                     
                           (d)
                        
                        
                           v celoti in pravilno prenesla in uporabila zahtev člena 4(4)(drugi stavek) 79/409/EGS;
                        
                     
                           (e)
                        
                        
                           sprejela, v zvezi z razvrščenimi posebnimi območji varstva iz Direktive 79/409/EGS, vseh potrebnih ukrepov za uskladitev z določbami členov 6(2), (3) in (4) Direktive 92/43/EGS o ohranjanju naravnih habitatov ter prosto živečih živalskih in rastlinskih vrst (2) in, v zvezi z rekreativno rabo vseh območij, ki naj bi bili podvrženi členu 6(2) Direktive 92/43/EGS, sprejela vseh potrebnih ukrepov za uskladitev z določbami omenjenega člena 6(2);
                        
                     
                           (f)
                        
                        
                           sprejela vseh potrebnih ukrepov za uskladitev s členom 10 Direktive 79/409/EGS,
                        
                     ni izpolnila svojih obveznosti iz teh členov navedenih direktiv; in
            
         
               2.
            
            
               Irski naloži plačilo stroškov.
            
         Tožbeni razlogi in bistvene navedbe
   Ta zadeva se nanaša na neizpolnitev določenih obveznosti Irske, določenih v Direktivi 79/409/EGS in Direktivi 92/43/EGS. Komisija navaja, da:
   Od leta 1981 Irska ni razvrstila, v skladu s členom 4(1) in (2) Direktive 79/409/EGS o ohranjanju prosto živečih ptic (v nadaljevanju: „ptičja direktiva“), vseh ozemelj, ki so glede na število in velikost najprimernejša za vrste iz Priloge I direktive, kakor tudi za redno pojavljajoče se selitvene vrste. To ima dva vidika. Najprej, opustitev kakršnokoli klasifikacije glede določenih območij („neklasifikacija“). Drugič, druga območja niso bila razvrščena v celoti („delna klasifikacija“). Z vidika teritorialnega obsega je združen učinek neklasifikacije in delne klasifikacije Irsko privedel do druge najmanjše mreže posebnih območij varstva (POV) od katerekoli države članice pred pristopi 1. maja 2004.
   Irska ni uvedla potrebnega sistema pravnega varstva za POV v skladu s členom 4(1) in (2) ptičje direktive. Obseg ustrezne irske zakonodaje je omejen na to, kar lahko poimenujemo preventivni ukrepi, t.j. ukrepi, katerih namen je uporaba v primeru ogrožanja habitatov in motenj prosto živečih ptic, ki izhajajo iz človeških posegov. Dokaj ločeno od teh že vsebovanih pomanjkljivosti v preventivnih ukrepih pa Komisija zatrjuje, da je zahtevan sistem pravnega varstva, ki ga zahteva člen 4(1) in (2), večjega obsega in da zagotavljanje preživetja in razmnoževanja za vrste ptic znotraj POV lahko zahteva več kot prizadevanja za omejitev negativnih človeških posegov.
   Med tem, ko irska zakonodaja, pomembna za varstvo habitatov izven razvrščenih POV obstaja, ji manjka specifičnost, ki jo zahteva ptičja direktiva v zvezi s členom 4(4)(prvi stavek). Irska zakonodaja predvsem ne nalaga nobenih posebnih obveznosti v zvezi s habitati vrst prosto živečih ptic, ki bi morale imeti korist od POV varstva na območjih, ki niso zajeta z obstoječo mrežo POV.
   Za izvajanje člena 4(4)(drugi stavek), ki določa, da si države članice „prizadevajo, da ne bi prišlo do onesnaženja ali poslabšanja stanja habitatov“ izven razvrščenih območij, poseben sklop določb ne obstaja. Veliko dejavnosti, ki uničujejo habitate, ni podvrženih nobeni smiselni obliki zakonskega nadzora.
   Direktiva 92/43/EGS („habitatna direktiva“) bi morala biti izvedena od 10. junija 1994. To pomeni, da bi morala Irska prenesti in uporabiti določbe členov 6(2) do (4) za vse POV, razvrščene po členu 4(1) ptičje direktive ali priznane po členu 4(2) iste direktive na ta dan ali kasneje. Komisija meni, da Irska ni prenesla ali uporabila člena 6(2) habitatne direktive.
   Sprejem nacionalnih ukrepov za izvajanje člena 10 ptičje direktive je nujen za zagotovitev, da bo direktiva učinkovita v celoti. Zato, ker upoštevne zakonske določbe ne odražajo dolžnosti, spodbujati raziskave, Irska ni izvedla člena 10.
   
      (1)  UL L 103, 25.4.1979, str. 1; EE 15/02, str. 125.
   
      (2)  UL L 206, 22.7.1992, str. 7.